Priit Kuulberg
Priit Kuulberg (sündinud 5. mail 1955) on eesti muusik ja helirežissöör. Priit Kuulberg õppis Tallinna Muusikakeskkoolis viiulit ja kontrabassi ning lõpetas hiljem Tallinna Riikliku Konservatooriumi kontrabassi solisti, orkestrandi, kammeransambli ja pedagoogi erialal. Ta on mänginud Eesti Riiklikus Sümfooniaorkestris (ERSO) kontrabassi ning töötanud Eesti Raadios, Tallinna Linnahallis, Eesti Televisioonis ja Eesti Rahvusringhäälingus helirežissöörina. 2016. aasta seisuga on ta ERRi helirežissöör-restauraator. Muusikuna on Kuulberg tuntust kogunud peamiselt basskitarristina ansamblites Ruja, Propeller, Kaseke ja Led R. Ta on ka Magnetic Bandi asutajaliige.